Менавіта так нейкі час жыў і герой нашай сённяшняй публікацыі Сяргей Зайцаў з вёскі Юравічы Палатоўскага сельсавета. Пасля тэрміновай службы ён застаўся па кантракце ў арміі, але праз нейкі час адчуў, што служыць — не яго справа, і што ён здраджвае сабе. Ажаніўся, жыў у Полацку, працаваў на будоўлі зваршчыкам, але душа яго разрывалася, імкнулася да прыроды, у родныя мясціны, да размеранага ладу жыцця. Ён вырашыў, што трэба даверыцца ўнутранаму жаданню, хоць гэта і складана.